US की महिला ने कहा- ग्रीन कार्ड पाने के लिए शादी की, मेरे लाखों रुपए उड़ा दिए
TV Actor Cezanne Khan Fraud Case - कसौटी जिंदगी में अनुराग बासु का फेमस कैरेक्टर प्ले करने वाले एक्टर सिजेन खान मुसीबतों में फंस गए हैं। अपने आप को सिजेन की पत्नी बताने वाली यूएस की सिटीजन आएशा पिरानी ने उनके ऊपर धोखाधड़ी का केस
सीरियल 'कसौटी जिंदगी की' में अनुराग बसु का फेमस कैरेक्टर प्ले करने वाले एक्टर सिजेन खान मुसीबतों में फंस गए हैं। अपने आप को सिजेन की पत्नी बताने वाली US की सिटीजन आएशा पिरानी ने उनके ऊपर धोखाधड़ी का केस किया है। आएशा का कहना है कि सिजेन ने US का ग्रीन कार्ड लेने के लिए उनके साथ प्यार का नाटक किया और अब उन्हें छोड़कर किसी और से शादी करने वाले हैं।
आएशा ने कहा कि सिजेन ने उनके सारे पैसे खर्च कर दिए। वो दिन भर काम करती थी जबकि सिजेन उनके पैसों को उड़ाता रहता था। आएशा के मुताबिक, सिजेन ने उन्हें धोखे से तलाक के पेपर्स पर साइन करवा लिए थे, लेकिन मुस्लिम शरिया लॉ के तहत वे अभी भी पति-पत्नी हैं। आएशा अब सिजेन से अपने पूरे पैसे रिकवर करना चाहती हैं।
आएशा का दावा- सिजेन ने उनका क्रेडिट कार्ड खाली किया 
आएशा ने टाइम्स ऑफ इंडिया से बात करते हुए कहा- मैंने अपना सारा पैसा सिजेन पर खर्च कर दिया है। मैं पैसे कमाने के लिए मेहनत करती थी, जबकि सिजेन उन पैसों को उड़ा देता था। वो दिन भर बैठा रहता था। उसने मेरे क्रेडिट कार्ड को पूरी तरह खाली कर दिया।
2013 से 2016 तक वो मेरे पैसों पर पलता रहा। मेरे पास इसका रिकॉर्ड भी है। मैंने उस वक्त इन सभी चीजों को इग्नोर कर दिया, क्योंकि मैं एक बुरी औरत नहीं हूं। मैंने उसे हमेशा जाने दिया लेकिन उसे अपनी किए का बिल्कुल पछतावा नहीं है।
गंदे-गंदे वॉयस नोट भेजता था सिजेन
आएशा ने आगे कहा- 7 जून को मैंने सिजेन के खिलाफ FIR दर्ज कराई। मैं अमेरिका में रहती हूं जबकि सिजेन इंडिया में रहता है। इसलिए मुझे यहां आना पड़ा। उसने मुझे मैसेज किया था कि उसने अपनी गर्लफ्रेंड से शादी कर ली है।
यहां तक कि वो मुझे गंदे-गंदे वॉयस नोट भी भेजता था। मैं इन सब चीजों से काफी ज्यादा परेशान हो गई थी। इसलिए मुझे भारत आकर सिजेन के खिलाफ शिकायत दर्ज करानी पड़ी।
हर्जाने के तौर पर सिजेन से 8 लाख की मांग
आएशा ने कहा कि वो सिजेन को माफ कर देती अगर वो उन्हें भला बुरा नहीं कहता। आएशा ने कहा- सिजेन मेरे बच्चों के सामने मेरा मजाक बनाता था। मेरे बच्चे उसके इस बिहेवियर से काफी हर्ट होते थे। मेरे बच्चे अभी भी सिजेन से खफा हैं। मैं सिजेन के साथ अभी भी निकाह में हूं।
सिजेन की मां चाहती थीं कि वो किसी कम उम्र की महिला से शादी करे। इसलिए उसने उस वक्त मेरे साथ शादी कर ली। हालांकि उसने साजिश करके मेरे से डिवोर्स के पेपर पर साइन करा लिया। चूंकि मैं एक मुस्लिम महिला हूं, इसलिए शरिया लॉ के हिसाब मैं अभी भी मैरिड हूं।
अब मुझे सिजेन से अपने पूरे पैसे वापस चाहिए। मुझे उससे 8 लाख रुपए चाहिए। हालांकि ये पूरी रकम नहीं है। मैंने उसके ऊपर इससे भी ज्यादा खर्च किए हैं।